ନୂଆଦିଲ୍ଲୀଃ ୨୦୧୪-୧୯ ମୋଦି ସରକାରର କାର୍ଯ୍ୟକାଳ ଏବେ ଶେଷ ପ୍ରର୍ଯ୍ୟାୟରେ ପହଞ୍ଚି ଥିବାବେଳେ ଆଚରଣ ବିଧି ଲାଗୁ ହେବା ଆଗରୁ ଶେଷଥର ପାଇଁ ମନ୍ କୀ ବାତ୍ କରିଛନ୍ତି ପ୍ରଧାନମନ୍ତ୍ରୀ ନରେନ୍ଦ୍ର ମୋଦି। ତାଙ୍କ ସରକାର ପୁଣି ଆସିବ କି ନା ଇଭିଏମ୍ ଏବଂ ଭୋଟର ନିଷ୍ପତ୍ତି ନେବାକୁ ଥିବାବେଳେ ସେ ପୁଣି ମନ୍ କୀ ବାତ୍ରେ ଶ୍ରୋତାଙ୍କ ସହିତ ଭେଟ ହେବେ ବୋଲି ଆତ୍ମବିଶ୍ୱାସର ସହିତ କହିଛନ୍ତି।
ସେ ଏହି ଅବସରରେ କହିଥିଲେ, ସେ ୨୦୧୯ ଲୋକସଭା ଲଢ଼ିବାକୁ ଥିବାରୁ ସେ ଆସନ୍ତା ମାର୍ଚ୍ଚ ଏବଂ ଏପ୍ରିଲରେ ଏହି କାର୍ଯ୍ୟକ୍ରମରେ ଆଉ ଆସିପାରିବେନାହିଁ। ଏହା ନିର୍ବାଚନ ଆଚରଣ ବିଧିର ପରିପନ୍ଥୀ ହୋଇଥିବାରୁ ନିର୍ବାଚିତ ବ୍ୟକ୍ତିମାନେ ସରକାରୀ ବ୍ୟବସ୍ଥାର ବ୍ୟବହାର କରି ପ୍ରଚାର କରିପାରିବେନାହିଁ।
